**NÁRODNÁ RADA SLOVENSKEJ REPUBLIKY**

**VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: PREDS-393/2018

**1048a**

### I n f o r m á c i a

**Ústavnoprávneho výboru Národnej rady Slovenskej republiky o prerokovaní zákona z 20. júna 2018, ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1048)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

I.

Prezident Slovenskej republiky v zmysle čl. 102 ods. 1 písm. o) Ústavy Slovenskej republiky vrátil zákon z 20. júna 2018, ktorým sa dopĺňa **zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky**. Vo svojom rozhodnutí č. 3086-2018-KPSR zo 4. júla 2018 uviedol dôvody a v časti III navrhol, aby Národná rada Slovenskej republiky pri opätovnom prerokovaní zákona neprijala ako celok.

Predseda Národnej rady Slovenskej republiky rozhodnutím č. 1107 zo 6. júla 2018 pridelil zákon z 20. júna 2018, ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1048) na prerokovanie ako gestorskému výboru Ústavnoprávnemu výboru Národnej rady Slovenskej republiky.

**II.**

Ústavnoprávny výbor Národnej rady Slovenskej republiky na 73. schôdzi 4. septembra 2018 prerokoval návrh prezidenta republiky uvedený v III. časti rozhodnutia prezidenta Slovenskej republiky zo 4. júla 2018 č. 3086-2018-KPSR **neprijať zákon** z 20. júna 2018, ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1048) **ako celok.**

Uznesením č. 425 zo 4. septembra 2018 odporúčal zákon z 20. júna 2018, ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1048) **schváliť v pôvodnom znení.**

**III.**

Ako gestorský výbor rokoval Ústavnoprávny výbor Národnej rady Slovenskej republiky 11. septembra 2018.

Na návrh spravodajcu, poslanca P. Kresáka, hlasoval o návrhu uznesenia, ktorým výbor odporúčal, aby Národná rada Slovenskej republiky pri opätovnom prerokovaní schválila zákon vrátený prezidentom Slovenskej republiky v pôvodnom znení.

Z celkového počtu 13 poslancov Ústavnoprávneho výboru Národnej rady Slovenskej republiky bolo prítomných 9 poslancov. Za návrh predneseného uznesenia hlasovali 6 poslanci, 1 poslanec bol proti a 2 poslanci sa hlasovania zdržali. Ústavnoprávny výbor Národnej rady Slovenskej republiky neprijal uznesenie, nakoľko návrh uznesenia nezískal súhlas nadpolovičnej väčšiny všetkých poslancov podľa čl. 84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Návrh správy, vrátane stanoviska gestorského výboru, prerokoval Ústavnoprávny výbor Národnej rady Slovenskej republiky na 74. schôdzi 11. septembra 2018. Stanovisko gestorského výboru nebolo schválené, keďže návrh stanoviska (schváliť zákon v pôvodnom znení) nezískal súhlas potrebnej väčšiny.

Róbert Madej v. r.

predseda Ústavnoprávneho výboru

Národnej rady Slovenskej republiky

V Bratislave 11. septembra 2018